kardosdrur/scandi-wiki huggingface dataset:
Marilyn Anne

Marilyn Anne er en tre-mastert skonnert bygget i 1919 i Marstal. Det er Danmarks størst bevarede fragtsejlskib. 38 meter langt og bærer 479 m2 sejl.

Skonnerten sejler til daglig som skoleskib med 9. – 10. klasses elever, som har brug for andre udfordringer end i folkeskolen.

Marilyn Anne er hjemhørende i Struer havn, og kan chartres til diverse arrangementer, når det ikke er ude at sejle med elever.

Eksterne henvisninger 
Marilyn-anne's hjemmeside

Fragtskibe
Axel Boisen

Axel Boisen (født 12. marts 1967 i Birkerød) er en dansk journalist, filminstruktør, producent og musiker.

Boisen er uddannet cand.mag. i idræt, men han blev kendt som journalist på månedsbladet Mix i 1990'erne og fra 1995 som vært på TV 2-musikprogrammet Puls. Fra 1996 til 2000 var han forsanger i easy listening-bandet Axel Boys Quartet. Siden 1996 har han været selvstændig med virksomheden Axel Film, der bl.a. har produceret dokumentaren Europas nye stjerner (2004) om EU's nyeste medlemslande og tv-serien OBLS, der blev sendt på DR2 i 2003.

Boisen var tidligere kæreste med Maise Njor.

Kilder og eksterne henvisninger

Referencer 

Journalister fra Danmark
Filminstruktører fra Danmark
Sangere fra Danmark
Tv-producenter fra Danmark
Personer fra Birkerød
Tv-værter fra Danmark
Axel
Christen E. Jørgensen

Christen Estrup Jørgensen (11. september 1843 i Viborg – 21. november 1879) var en dansk fotograf.

Chr. E. Jørgensen var født i Viborg, og vendte i 1875 tilbage til sin fødeby, hvor han sammen med sin unge hustru Jacobine Jørgensen på sin fødselsdag dette år etablerede et fotografisk atelier i Sct. Mathiasgade 55. Han blev den førende fotograf i Viborg. Samtidig blev han prisbelønnet ved verdensudstillingen i Paris 1878 og fik et diplom i Milano 1875. 

Allerede 1879 døde Chr. E. Jørgensen, men fru Jørgensen førte forretningen videre under hans navn. I tidsrummet 1889-1903 var det dog fotografen Harald Lønborg, der var bestyrer af atelieret. I 1894 lod hun i baghaven opføre en ejendom i Rosenborg-stil med facade mod Domkirkestræde.

Huset var et gæstfrit hjem og dannede rammen om en kunstnerkoloni. Kendte navne som Jeppe Aakjær, Joakim Skovgaard, Viggo Stuckenberg, Adolph Lønborg og Harald Lønborg, er blot nogle af de kunstnere og forfattere som gæstede "Karens Stue".

"Karens Stue" som huset er mest kendt som, er opkaldt efter Chr. E. & Jacobine Jørgensens datter Karen Jørgensen, som arvede efter sin mors død i 1935. I 1940 solgte Karen Jørgensen "Karens Stue", der nu også kendes som "Lille Rosenborg".

Kilder 
 Om ejendommen Karens Stue
 Ole Hesagers database

Personer fra Viborg
Fotografer fra Danmark
Danskere i 1800-tallet
Harald Lønborg

Magnus Didrik Harald Hansen Lønborg (18. september 1868 i Nakskov – 23. april 1942 i Odense) var en dansk maler og fotograf, søn af Adolph Lønborg og bror til Cani Lønborg.

Harald Lønborg stod i fotograflære hos faderen, blev dimittend fra Det tekniske Selskabs Skole i København og gik på Kunstakademiet i tiden 1877-1889. Han blev derefter bestyrer af afdøde Christian E. Jørgensens fotografiske atelier i Viborg 1889-1903 og havde fra 1903 eget atelier i Odense. Han var medlem af bestyrelsen for Fyns Kunstforening fra 1927 til sin død.

Han blev gift 9. juni 1897 i Stockholm med Signe Augusta Kjellberg (12. oktober 1871 smst.), datter af redaktør Peter Carlsson Kjellberg og Mathilde Frimann. Han er begravet på Solbjerg Parkkirkegård på Frederiksberg.

Udvalgte værker 
 I Skumringen (akvarel, udstillet 1904)
 En Reberbane (akvarel, udstillet 1905)
 Et Kobbersmedeværksted (akvarel, udstillet 1905)
 En gammel Mand (akvarel, udstillet 1905)
 Bag Munkemøllestræde, de Eilskowske Boliger (1917, Fyns Kunstmuseum indtil 1968, derefter Møntergården, Odense)
 Overgade 41. Gaardinteriør (ca. 1920, Møntergården)
 Markeder og Torvehandel (tegning, 1917, Møntergården)
 Dame ved Flygel (akvarel, 1933, Fyns Kunstmuseum)
 Fra Venedig (akvarel, u.å., Hallands Museum, Halmstad)
 Desuden talrige uregistrerede fotografier og negativer (Møntergården, Odense)
 Publikation: Gamle Odense, 10 tegningsblade, efter 1917.

Kilder 
 Anne Christiansen, "Harald Lønborg", i: Sys Hartmann (red.), Weilbachs Kunstnerleksikon, København: Rosinante 1994-2000.
 

Fotografer fra Danmark
Malere fra Danmark
Personer fra Nakskov
Danskere i 1900-tallet
Harald
Hannibal Hildorf

Hannibal Henrik Hildorf (født 27. september 1979 i Køge) er en dansk sanger, entertainer og clairvoyant.

Hildorf er uddannet som og har arbejdet som social- og sundhedshjælper.
Hildorf er opvokset i Ejby og har medvirket i en del danske tv-programmer som Talent 2008 og Jagten på den 6 sans.

Eksterne henvisninger 
 Hildorfs hjemmeside
 Hildorf på My Space

Referencer 

Entertainere fra Danmark
Sangere fra Danmark
Personer fra Køge
Carlos Saura

Carlos Saura Atarés (født 4. januar 1932 i Huesca, Aragonien, Spanien, død 10. februar 2023) var en spansk filminstruktør. 

Han debuterede i 1959, og blev lagt mærke til med La caza (1965). Ægteskabsdramaet La madriguera (1969) havde Per Oscarsson og Geraldine Chaplin i hovedrollerne. Saura fik sin største internationale succes med Carmen (1983), et dansedrama inspireret af Bizets opera og med flamencoen som den centrale ingrediens. I senere film udtrykte han ofte en interesse for musik og dans, som El amor brujo (Ilddansen, 1986), med musik af Manuel de Falla, Ay Carmela! (1990), om en gruppe entertainere under den spanske borgerkrig, Tango, no me dejes nunca (1998) og Iberia (2005), som bruger musik af Isaac Albéniz. Han er bror til billedkunstneren Antonio Saura.

Eksterne henvisninger 

 

Filminstruktører fra Spanien
Manuskriptforfattere
Geraldine Chaplin

Geraldine Leigh Chaplin (født 31. juli 1944 i Santa Monica, Californien, USA) er en amerikansk skuespiller, datter af Charles Chaplin og datterdatter af Eugene O'Neill.

Chaplin medvirkede som barn i Limelight (Rampelys, 1952) i instruktion af sin far, og hun har siden haft en varieret international filmkarriere. Blandt mange film kan nævnes Dr. Zhivago (Doktor Zhivago, 1965), hvor hun spillede Zhivagos hustru, The Three Musketeers (De tre musketerer, 1973; med opfølgere), Agatha Christie-filmatiseringen The Mirror Crack'd (Mord i spejlet, 1980) og White Mischief (1987). Hun har haft biroller i Richard Attenboroughs Chaplin (1992), hvor hun spillede sin egen farmor, og i Pedro Almodóvars Hable con ella (Tal til hende, 2002).

Eksterne henvisninger 

 

Skuespillere fra Californien
Bottle Rocket (soundtrack)

Bottle Rocket er filmsoundtracket til Wes Andersons film af samme navn. Filmen musik blev komponeret af Mark Mothersbaugh.

Tre sange fra filmen, "2000 Man" af The Rolling Stones, "7 and 7 Is," og "Alone Again or" af Love, var ikke inkluderet.

Sporliste 
 "Voluntary Hospital Escape" – Mark Mothersbaugh
 "Gun Buyers" – Mark Mothersbaugh
 "Bookstore Robbery" – Mark Mothersbaugh
 "Dignan's Dance" – Mark Mothersbaugh
 "And Also Because He Fired Me" – Mark Mothersbaugh
 "Zorro Is Back" – Oliver Onions
 "Cleaning Rooms With Inez" – Mark Mothersbaugh
 "She Looks Just Like You" – Mark Mothersbaugh
 "Pachanga Diferente" – René Touzet
 "Bottle Rocket" – SETI
 "No Lifeguard on Duty" – Mark Mothersbaugh
 "Mambo Guajiro" – René Touzet
 "Rocky" – Mark Mothersbaugh
 "Doesn't Sound That Bad in Spanish" – Mark Mothersbaugh
 "Over and Done With" – The Proclaimers
 "Snowflake Music/Mr. Henry's Chop Shop" – Mark Mothersbaugh
 "You're Breaking His Heart" – Mark Mothersbaugh
 "Goddammit I'm In" – Mark Mothersbaugh
 "No Jazz" – Mark Mothersbaugh
 "Highway" – Mark Mothersbaugh
 "75 Year Plan" – Mark Mothersbaugh
 "Futureman's Theme" – Mark Mothersbaugh

Album fra 1997
Soundtracks
Mark Mothersbaugh

Mark Allen Mothersbaugh (født 18. maj 1950 i Akron, Ohio) er en amerikansk kunstner og musiker.

Han er medstifter af new wave gruppen Devo, sammen med Gerald Casale og Bob Lewis. Desuden er hans yngre bror, Bob Mothersbaugh, fast guitarist for Devo, og hans yngste bror, Jim Mothersbaugh, er tidligere trommeslager for gruppen.

Siden Devo har han haft en stor karriere inden for komponering af musik til film, tv-serier og reklamer. Han har blandt meget lavet musik til mange af Wes Andersons film (Bottle Rocket, Rushmore, The Royal Tenenbaums og ''The Life Aquatic with Steve Zissou) og Jak and Daxter: The Precursor Legacy.

Referencer

Eksterne henvisninger 

 
 
 

Musikere fra USA
Personer fra Akron (Ohio)
Mickey Blue Eyes

Mickey Blue Eyes er en amerikansk komediefilm fra 1999 instrueret af Kelly Makin og produceret af Elizabeth Hurley. Hugh Grant, James Caan og Jeanne Tripplehorn medvirker i hovedrollerne.

Handling 
Michael Felgate (Hugh Grant) er en britisk kunsthandler på Manhattan, som driver et vellykket auktionshus. Han bliver betaget af den smukke Gina Vitale (Jeanne Tripplehorn) og efter tre måneders bekendtskab frir han til hende. Gina sigeer at hun ikke kan gifte sig på grund af hendes familie. Sønderknust bestemmer Michael sig for at finde ud hvad problemet kan være og opsøger faren. Det viser sig at Ginas far, Frank (James Caan), er en af hovedpersonerne i mafiaen. Selv om flere af Ginas tidligere kærester ikke har passet ind i familiens livsstil, synes Frank godt om Michael fra første stund. Det varer ikke længe før Frank beder ham om nogle små tjenester, og med et må Michael introducere sig som Mickey Blue Eyes, en gangster fra Kansas City.

Medvirkende 
 Hugh Grant – Michael Felgate
 Jeanne Tripplehorn – Gina Vitale 
 James Caan – Frank Vitale
 Burt Young – Vito Graziosi
 Joe Viterelli – Vinnie D'Agostino
 Paul Lazar – Ritchie Vitale
 James Fox – Philip Cromwell, 
 Maddie Corman – Carol, 
 Scott Thompson – Lewis, FBI agent

Mange af skuespillerne i filmen medvirker i tv-serien The Sopranos.

Eksterne henvisninger 
 Officielle hjemmeside
 

Komediefilm fra USA
Amerikanske film fra 1999
Reinfried Herbst

Reinfried Herbst (født 11. oktober 1978 i Salzburg, Østrig) er en østrigsk alpin skiløber, med speciale i slalom. I denne disciplin vandt han sølv ved OL i 2006 i Torino.

Resultater 
Herbst vandt ved OL i 2006 i Torino sølv i slalom, og har i samme disciplin vundet en lang række World Cup-sejre.

Eksterne henvisninger 

 Info

Alpine skiløbere fra Østrig
Personer fra Salzburg
Alpine skiløbere ved vinter-OL 2006
Alpine skiløbere ved vinter-OL 2010
Alpine skiløbere ved vinter-OL 2014
Medaljevindere ved vinter-OL 2006
Olympiske sølvmedaljevindere fra Østrig
Susanne Heering

Susanne Heering, født Mørch (født 12. oktober 1938 i Aalborg) er en dansk balletdanser og balletskoleejer, gift med Peter Heering.

Siden hun var ganske ung har Heering danset ballet. Hun blev elev hos Ulla Poulsen Skou, men blev efter studentereksamen og et ophold i Schweiz uddannet lægesekretær. I 1980 etablerede hun egen balletskole i Næstved og København for hhv. børn og voksne. 

Sideløbende med sin professionelle karriere har hun haft et stort socialt engagement. I 1976 var hun medstifter af opholdshjemmet Østerled for psykisk udviklingshæmmede, som hun var bestyrelsesformand for i en årrække. Hun var genmem 25 år medlem af Børneringens hovedbestyrelse og i ti år formand for Vuggestuen Lyrskov i København. Siden 2002 har hun været formand for præsident for både Landsforeningen mod Spiseforstyrrelser og Osteoporoseforeningen. 

Siden 2002 har hun været Ridder af Dannebrog. 

Siden 25. august 1962 har hun været gift med Peter Heering. Parret har fire børn.

I 2008 udkom biografien Fru H, der er skrevet af Kirsten Jacobsen og handler om Heerings liv og hendes mangeårige venskab med Margrethe 2..

Kilder 
 Balletdronning fylder 70 år Ritzau via Nordjyske Stiftstidende 12. oktober 2008 

Personer fra Aalborg
Riddere af Dannebrog
Foreningsformænd fra Danmark
Balletdansere fra Danmark
Susanne
Personer i Kraks Blå Bog
Susanne Vind

Susanne Ingrid Vind (født Susanne Ingrid Ahlefeldt-Laurvig-Bille 4. marts 1967) er en dansk kammerherreinde og tidligere hofdame.

Vind er datter af greve Claus Ahlefeldt-Laurvig-Bille og Merete Anette komtesse Ahlefeldt-Laurvig, hun er lillesøster til Michael Ahlefeldt-Laurvig-Bille. Hun voksede op på herregården Havnø ved Hadsund og tog efter studentereksamen på udvekslingsophold i Canada og Australien. Hjemvendt til Danmark uddannede hun sig som sygeplejerske. 

I 1996 blev hun hofdame for Prinsesse Alexandra; en stilling hun havde til 2001, hvor hun efter eget valg fratrådte for at hellige sig driften af godset Sanderumgård ved Odense, hvor hun bor med sin mand, kammerherre Erik Vind, der er født på stedet. Parret blev gift i 1993 og har tre børn.

Susanne
Sygeplejersker fra Danmark
Personer fra Hadsund
Slægten Ahlefeldt-Laurvig-Bille
Toni Sailer

Anton Engelbert "Toni" Sailer (17. november 1935 – 24. august 2009) var en østrigsk alpin skiløber, der med tre OL- og syv VM-guldmedaljer er blandt de mest succesfulde alpine skiløbere i historien. Medaljerne blev alle vundet i 1950'erne, hvor han blandt andet sikrede sig samtlige alpine guldmedaljer ved OL i 1956

Resultater 
Sailer vandt ved OL i 1956 guld i samtlige tre alpine discipliner, en præstation der tolv år senere blev matchet af franskmanden Jean-Claude Killy. Ud over de tre OL-guldmedaljer vandt han også hele syv ved de alpine verdensmesterskaber. Heraf var de tre dog på de samme resultater som OL-guldmedaljerne, da OL i 1956 skulle kåre både de olympiske mestre og verdensmestre i de alpine discipliner.

Eksterne henvisninger 

 Info

Alpine skiløbere fra Østrig
Medaljevindere ved vinter-OL 1956
Olympiske mestre fra Østrig
Matti Nykänen

Matti Ensio Nykänen (født 17. juli 1963 i Jyväskylä, Finland, død 4. februar 2019 i Joutseno) var en finsk skihopper, der i 1980'erne vandt hele fire OL- og fem VM-guldmedaljer. Dette gør ham til en af de mest succesfulde skihoppere i historien. Hans helt store konkurrent var østtyskeren Jens Weißflog.

Efter at være stoppet som skihopper i 1990'erne var Nykänen i medierne adskillige gange som følge af et kaotisk privatliv. Han var gift fem gange og arbejdede som både sanger og stripper. Han var endvidere involveret i alkoholrelaterede voldssager, herunder hustruvold.

Resultater 
Nykänen op gennem 1980'erne fem VM-guldmedaljer. Han var første gang med til vinter-OL i 1984 i Sarajevo, hvor han først stillede op på normal bakke. Efter første runde førte han konkurrencen med 114,1 point foran østtyskeren Jens Weißflog, men da Nykänen i anden runde kun opnåede 99,9 point, var vejen banet for østtyskeren, der med en samlet score på 215,2 point sikrede sig guldet foran Nykänen med 214,0, mens hans finske holdkammerat, Jari Puikkonen, fik bronze med 212,8 point. Senere ved legene stillede Nykänen i lighed med de fleste øvrige skihoppere op til konkurrencen på stor bakke. Her var Nykänen suveræn og vandt begge runder, og han sprang 116 m i første runde, ni meter længere end næstbedste hopper. Med 231,2 point var guldmedaljen sikker for finnen, mens Jens Weißflog fik sølv med 213,7 point, og Pavel Ploc fra Tjekkoslovakiet blev nummer tre med 202,9 point.

Ved legene fire år senere i Calgary var Nykänen endnu mere succesfuld, idet han først vandt guld på normal bakke med 229,1 point, mens Pavel Ploc fik sølv med 212,1 point og dennes landsmand Jiří Malec bronze med 211,8 point. Senere stillede Nykänen også op på stor bakke, og også her var han suveræn, da han sejrede i begge runder og opnåede i alt 224,0 point. Her sikrede norske Erik Johnsen sig sølvet med 207,9 og akkurat besejrede jugoslaviske Matjaž Debelak, der fik 207,7 point og bronzemedaljen. Dagen efter den individuelle konkurrence blev der afholdt holdkonkurrence på stor bane, der var på det olympiske program for første gang. Her var Nykänen afgørende i, at Finland sikrede sig guldet med 634,4 point foran Jugoslavien med 625,5 point, mens Norge fik bronze med 596,1 point.

Referencer

Eksterne henvisninger 

 Info 
 

Skihoppere fra Finland
Medaljevindere ved vinter-OL 1984
Medaljevindere ved vinter-OL 1988
Deltagere for Finland ved vinter-OL 1984
Deltagere for Finland ved vinter-OL 1988
Olympiske mestre fra Finland
Olympiske sølvmedaljevindere fra Finland
Ard Schenk

Adrianus "Ard" Schenk (født 16. september 1944 i Anna Paulowna) er en pensioneret hollandsk skøjteløber, der er en af historiens mest succesfulde skøjteløbere, idet han vandt adskillige OL-, VM- og EM-guldmedaljer.

Resultater 
Schenk deltog første gang ved de olympiske vinterlege i 1964 i Innsbruck, hvor var hollandsk flagbærer ved indmarchen; her blev han nummer 13 i 1500 m-løbet. Ved legene fire år senere i Grenoble kom han på en delt 13. plads på 500 m, mens han på 1500 m vandt han sølv i tiden 2.05,0, der var ny olympisk rekord, som dog senere blev overgået af landsmanden Kees Verkerk (2.03,4), mens nordmanden Ivar Eriksen opnåede samme tid som Schenk og også fik sølv.

Vinter-OL 1972 i Sapporo blev Schenks store triumf, idet han vandt tre guldmedaljer på henholdsvis 1500-meter, 5000-meter og 10000-meter distancerne, mens han blot blev efter et styrt blot nummer 34 på 500 m. Guldmedaljen på 1500 m blev vundet i olympisk rekord på 2.02,96, over et sekund foran norske Roar Grønvold på andenpladsen. På 5000 m var han næsten fem sekunder bedre end Grønvold, der også her blev nummer to, og på 10000 m satte han olympisk rekord med tiden 15.01,35, mere end tre sekunder foran landsmanden Kees Verkerk på andenpladsen.

Udover OL-medaljerne vandt han tre gange VM- (1970, 1971 og 1972) og tre gange EM-guld (1966, 1970 og 1972) samt flere sekundære VM- og EM-medaljer, ligesom han gennem karrieren formåede at sætte intet mindre end 18 verdensrekorder.

Han blev udnævnt til årets hollandske idrætsmand fire gange: 1966, 1970, 1971 og 1972.

Referencer

Eksterne henvisninger 

 
 Info 

Skøjteløbere fra Nederlandene
Deltagere for Holland ved vinter-OL 1964
Deltagere for Holland ved vinter-OL 1968
Deltagere for Holland ved vinter-OL 1972
Olympiske mestre fra Holland
Olympiske sølvmedaljevindere fra Holland
Hovedstadens Brugsforening

Hovedstadens Brugsforening (HB) var en sammenslutning af brugsforeninger i København.

Sammenslutningen blev dannet i 1916 af 16 brugsforeninger og var fra begyndelsen en del af kooperationen. I 1947 var HB pionerer, idet man på forsøgsbasis omdannede brugsforeningen på Bispebjerg til selvbetjeningsbutik. Dermed var første skridt mod lanceringen af supermarkedet i Danmark taget.

Mens FDB holdt sig til landet og mindre provinsbyer, voksede HB i 1960'erne udover Københavns grænser. Holbæk og Omegns Brugsforening var den første, der meldte sig ind i HB, men andre fulgte hurtigt efter; fra 1963 også butikker på Fyn og i Jylland. I samarbejde med FDB etablerede HB i 1950 andelsvarehuset Anva, der fik afdelinger flere steder i provinsen.

Således var HB i 1965 Danmarks største detailhandelskæde, og ved jubilæet i 1966 havde man 60 butikker. Investeringerne blev imidlertid for tunge til at HB kunne blive ved med at stå alene, og 1. januar 1973 fusioneredes HB derfor med FDB. Ved fusionen bestod HB af 272 butikker.

Kilder
 Om Hovedstadens Brugsforening på pladstilosalle.dk

Referencer

Etableret i 1916
Ophørt i 1973
Brugsforeninger i Danmark
Kooperationen
Kortbaneløb på skøjter under vinter-OL 2010 – Kvindernes 500 meter

Kvindernes 500 meter Short Track under Vinter-OL 2010 startede 13. februar med de indledende heats. Finalen afholdes 17. februar 2010 i Pacific Coliseum.

Resultater

Indledende Heats 
Der blev afholdt 8 indledende heats, med 4 skøjtere i hver. De to bedste skøjtere i hvert heat kvalificerede sig til kvartfinalerne.

Q = Kvalificeret, OR = Olympisk rekord, DISK = Diskvalificeret.

Kvartfinaler

Semifinaler

Finaler

Finale B (Klassifikationsrunde)

Finale A (Medaljerunde)

Vinter-OL 2010
Kortbaneløb på skøjter
Kortbaneløb på skøjter under vinter-OL 2010 – Kvindernes 3000 meter stafet

Kvindernes 3000 meter stafet i short-track under Vinter-OL 2010 startede med semifinaler 13. februar 2010. Finalen afholdes 24. februar 2010 i Pacific Coliseum i Vancouver, Canada.

Resultater

Semifinaler 
Der blev afholdt 2 semifinaler, med 4 hold i hver. De 2 hurtigste hold kvalificere sig til finalen 24. februar.

Semifinale 1 

Q = Kvalificeret

Semifinale 2 

Q = Kvalificeret, OR = Olympisk rekord.

Finale 

Vinter-OL 2010
Kortbaneløb på skøjter
Anastasiya Kuzmina

Anastasiya Kuzmina ( ;  ) ; født Sjipulina 28. august 1984 i Tjumen) er en russisk født slovakisk skiskytte. Hun har vundet adskillige medaljer ved både OL og VM samt en hel del World Cup løb. Hun er storesøster til skiskytten Anton Sjipulin.

Kuzmina blev den første slovakiske atlet, der vandt guld ved et vinter-OL.

Noter

Eksterne henvisninger 

 
 

Personer fra Tjumen
Skiskytter fra Slovakiet
Deltagere for Slovakiet ved vinter-OL 2010
Deltagere for Slovakiet ved vinter-OL 2014
Deltagere for Slovakiet ved vinter-OL 2018
Skiskytter ved vinter-OL 2010
Skiskytter ved vinter-OL 2014
Skiskytter ved vinter-OL 2018
Medaljevindere ved vinter-OL 2010
Medaljevindere ved vinter-OL 2014
Medaljevindere ved vinter-OL 2018
Olympiske mestre fra Slovakiet
Olympiske sølvmedaljevindere fra Slovakiet
Den baltiske Udstilling

Den baltiske Udstilling i Malmø blev afholdt i 1914 og var inspireret af tidens verdensudstillinger. Arrangørerne forestillede sig deltagelse fra Sverige, Danmark, Rusland og Tyskland, men udstillingen fik en svag start, da det var svært at tiltrække Ruslands interesse. Udstillingen, der var opdelt i en kunstafdeling og en industriel afdeling, fik en brat ende, da 1. verdenskrig brød ud i august 1914, og både Tyskland og Rusland fik andet at tænke på. Der blev også afholdt sportsbegivenheder som en del af udstillingen.

Udstillingsarkitekten var den rutinerede Ferdinand Boberg, der havde erfaring fra Allmänna konst- och industriutställningen i Stockholm 1897 og 1909 og Sveriges pavillon på verdensudstillingen i Paris 1900. Alligevel var valget af Boberg kontroversielt, fordi lokale arkitekter ikke fik lejlighed til at konkurrere om opgaven.

Udstillingen var forlagt til Pildammarna og omfattede cirka 490.000 kvadratmeter. Mange af bygningerne havde trappegavle for at knytte an til lokal byggeskik, men de fleste huse var dog af midlertidig karakter. Danmarks pavillon var derimod af tegl og tegnet af Henning Hansen, som fik Eckersberg Medaljen for det beundrede værk i engelskinspireret stil.

Af de oprindelige huse findes kun Margaretapaviljongen på sin oprindelige plads. En bygning fra landbrugsafdelingen findes i dag på Sveriges Lantbruksuniversitet i Alnarp.

Litteratur 
 Christenson, Göran, Anne-Marie Ericsson & Per-Jan Persson, Baltiska utställningen 1914. Malmö Museers årsbok 1989, 1989. 
 Billing, Peter, Hundra år av gemenskap. Malmö Idrottsplats 1896-1996, 1996.
 Eriksson, Ewa, Den moderna stadens födelse, Ordfronts förlag 1990. 
 Officiell berättelse öfver Baltiska utställningen i Malmö 1914, del I (1921), del II:1 (1915), del II:2 (1919).

Kilder 
 Omtale hos Länsstyrelsen

Verdensudstillinger
Verdensudstillinger i Sverige
Begivenheder i 1914
Kultur i Malmø
Ferdinand Boberg
Bygninger, konstruktioner og anlæg i Malmø
Magdalenafloden

Magdalenafloden () er en 1.540 km lang flod i den vestlige del af Colombia i Sydamerika. Magdalena floden har sit udspring i departementet Huila i det sydvestlige Colombia i Andesbjergene . Floden flyder nordpå og munder ud i det Caribiske Hav ved byen Barranquilla. Floden er sejlbar og en ca 1.000 km lang transitrute.

Floden blev opdaget af Rodrigo de Bastidas og hans mænd d. 1. april 1501, de navngav floden efter dagens helgen, Maria Magdalene.

Dele af Gabriel García Márquezs roman Kærlighed i koleraens tid og filmen af samme navn udspiller sig på Magdalenafloden.

Vandløb i Sydamerika
Colombias geografi